OzLabs/hebrew-wiki-articles huggingface dataset:
מרדכי רוזנברג

מרדכי רוזנברג, הוא קצין צה"ל בדימוס בדרגת אלוף-משנה, שכיהן כמפקד חטיבת ירושלים.

==קורות חייו==
רוזנברג התגייס לצה"ל במסגרת גרעין נח"ל, והתנדב לצנחנים לגדוד הנח"ל המוצנח. בצנחנים עבר רוזנברג מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה, ושימש כמפקד מחלקה ולחם במלחמת ששת הימים ובמלחמת ההתשה. רוזנברג שימש כמפקד פלוגה בגדוד, ולקח חלק במבצע תרנגול 53 ובמבצע ברדס 20.

רוזנברג לחם במלחמת יום הכיפורים ובשנים 1979–1980 שימש כמפקד גדוד הנח"ל המוצנח.

בשנים 1986–1989 פיקד על חטיבת ירושלים.

==קישורים חיצוניים==
* [https://web.archive.org/web/20160303194856/http://www.satzah.co.il/web/8888/nsf/arcLookup.taf?_function=details&_ID=132412&PF=&did=5027&G=&lang=HE&SM=&_UserReference=C31EE8D535985F564C7B9A73 מבצע שלכת] באתר סיירת צנחנים (ארכיון האינטרנט).
== הערות שוליים ==

קטגוריה:חיילי חיל הרגלים במלחמת יום הכיפורים
קטגוריה:חברי גרעיני נח"ל
קטגוריה:מפקדי חטיבת ירושלים
קטגוריה:מפקדי גדודים בחטיבת הצנחנים
קטגוריה:אלופי-משנה בצה"ל
קטגוריה:ישראלים שנולדו במאה ה-20
קטגוריה:חיילי חיל הרגלים במלחמת ששת הימים
ההמנון ההומרי לארס

ההמנון ההומרי לארס הוא המנון (שיר שבח) בן 17 שורות מתוך אוסף של שלושים ושלושה המנונות הומריים (המנון מספר 8), הכוללים הלל ושבח לאלים בתקופת יוון העתיקה.

מחבר ההמנונות אינו ידוע, והם נקראים "הומריים" משום שנחשבו לפרי עטו של הומרוס (החל מההתייחסות הקדומה ביותר אל מכלול ההמנונות ההומריים, אצל תוקידידס).

== תוכן ההמנון ==
שורותיו הראשונות (1–8) של ההמנון מהללות את ארס עז הלבב כמציל ערים וכחומת האולימפוס. ארס מתואר כאבי ניקי וכבן ברית של תמיס. בהמשך ההמנון מוזכר כוכב הלכת הקרוי על שמו של האל (המוכר לנו ככוכב מארס, בעקבות שמו הרומאי של ארס) וסוסי האש שמרכיבים את ארס בשמי האתר.

בהמשך ההמנון (9–17) מתוארת תפילה של הכותב לארס: הוא מבקש חסד מאת האל, אומץ לב עד כדי מיגור הפחד מליבו וסילוק מחשבת הבריחה מהמלחמה, ביטול יצר המעל והשקר, כיבוש החמה והכעס. התפילה מסתיימת בבקשת כוח ואומץ להתמיד בחוקי השלום.

== אישיותו של ארס ותארוך ההמנון ==
מבין כל אלי הפנתאון היווני, ארס - אל המלחמה והמדון, בדרך כלל זוכה לתשומת לב מועטת ביותר. הוא נחשב לאל צמא דם, התגלמות הריב והטבח, ושונה במידת מה מהאל המקביל בפנתאון הרומי - מארס. ההמנון שופך אור חדש על דימוי זה של ארס.

בניגוד לדימויו המלחמתי, מתואר ארס בהמנון כמציל ערים (בדומה לאלה אתנה) ולא כמחריבן. הוא מתואר כמגן האולימפוס ואף יותר מכך - כבן ברית של תמיס, אלת הצדק והסדר.

ביטוי נוסף לניגודיות בדמותו ניתן לראות בבקשת המחבר מארס לעזרה בריסון עצמי ונקיטה באמצעי שלום וסדר.

תכונות אלו של ארס, המתאימות יותר לדמותו של מארס, גרמה לחוקרים - הסבורים שריבוי התארים הוא תכונה של ההמנונות המאוחרים - לתארך את ההמנון לתקופה מאוחרת משאר ההמנונות: החל מהמאה ה-3 לפני הספירה<ref>Diane Rayor, The Homeric Hymns: A Translation, With Introduction and Notes (2004), p. 139.</ref> ועד המאה ה-5 לספירה<ref>M.L. West, “The eighth Homeric Hymn and Proclus”, The Classical Quarterly 20.2 (1970), pp. 300-304.</ref> .

== תרגומים לעברית ==
* המנון אל ארס, שלמה שפאן, ירושלים תשט"ז. תרגום זה התפרסם בפרויקט בן-יהודה (ראו קישורים חיצוניים להלן).

== ראו גם ==
*ארס (מיתולוגיה)
*תמיס (מיתולוגיה)
*המנונים הומריים
* ההמנון ההומרי לאפרודיטה
* ההמנון ההומרי לדמטר
* ההמנון ההומרי לאפולו
* ההמנון ההומרי להרמס

== קישורים חיצוניים ==
* [https://benyehuda.org/read/5475# ההמנון ההומרי לארס, מתורגם בפרויקט בן-יהודה.]
* [https://www.ancientworldmagazine.com/articles/homeric-hymn-ares/ The Homeric Hymn to Ares, Josho Brouwers. Article from ancientworldmagazine.com]

== הערות שוליים ==

קטגוריה:הומרוס
הפקולטה למשפטים, אוניברסיטת בר-אילן

הפקולטה למשפטים על שם יעקב הרצוג היא בית הספר למשפטים של אוניברסיטת בר-אילן. הפקולטה נוסדה בשנת 1969 על ידי פרופ' אהרון אנקר, שכיהן גם כדיקן הראשון.

== מחקר והוראה ==
בפקולטה מערך המונה שמונה קליניקות משפטיות העוסקות בחינוך, מחקר, קידום הצעות חקיקה ומתן סיוע משפטי: הקליניקה לזכויות אנשים עם מוגבלויות, הקליניקה לזכויות חברתיות, הקליניקה לסיוע משפטי לנשים בענייני משפחה, הקליניקה לסיוע אזרחי על פי המשפט העברי, הקליניקה ליישוב סכסוכים שיפוטי, הקליניקה לרגולציה סביבתית, הקליניקה לזכויות זקנים וניצולי שואה והקליניקה לקידום שוויון. בנוסף, הפקולטה משתפת פעולה עם קליניקות משפטיות חיצוניות דוגמת פרקליטות המדינה, הסנגוריה הציבורית ומחלקת ייעוץ וחקיקה במשרד המשפטים.

כמו כן, הפקולטה מוציאה לאור שלושה כתבי עת משפטיים: "מחקרי משפט", כתב העת המרכזי של הפקולטה; "תרבות דמוקרטית", העוסק בחקר הדמוקרטיה בישראל; וכן כתב עת בינלאומי: "Journal of Law, Religion and State". בפקולטה פועלים כמה מרכזים משפטיים: מרכז רקמן למען קידום זכויות נשים, המרכז למשפט יהודי ודמוקרטי והמרכז לתקשורת ומשפט המשותף לפקולטה למשפטים ולבית הספר לתקשורת באוניברסיטה. בדירוג שנחאי, המדרג מוסדות מחקר ולימוד על פי חלוקה לנושאים, דורגה הפקולטה בשנת 2020 בקבוצת הדירוג 100–76, ובמקום השני בישראל, אחרי הפקולטה למשפטים באוניברסיטה העברית שדורגה במקום ה-33. בפקולטה פועלת ספרייה הכוללת כ-32 אלף כותרים של ספרים, כתבי עת וסדרות. סך כל העותקים בספרייה עומד על כ-61 אלף ומדי שנה נקנים על ידה כ-1,000 ספרים חדשים.

בשנת 2015 הודיעה הפקולטה כי תקיים בשטחה את אירוע שבוע הגאווה בקמפוס, זאת לאחר שהנהלת האוניברסיטה סירבה לאפשר לסטודנטים ולסטודנטיות מקהילת הלהט"ב לקיים אירוע בשטח פומבי ופתוח באוניברסיטה.

== סגל אקדמי ובוגרים ==
בסגל האקדמי של הפקולטה חברים, בין היתר, פרופ' ידידיה שטרן, פרופ' גדעון ספיר, פרופ' מיכל אלברשטיין, פרופ' דוד האן, פרופ' שחר ליפשיץ, פרופ' רות הלפרין-קדרי ופרופ' יובל פלדמן. דיקנית הפקולטה נכון לשנת 2024 היא פרופ' מיכל אלברשטיין. 

בוגרי הפקולטה מעדיפים להתמחות במגזר הפרטי: בשנת 2018 התמחו 67% מהסטודנטים בפקולטה במגזר הפרטי, ומתוכם 43% בעשרת המשרדים הגדולים בדירוג המשרדים לפי מדד Dun's100. לעומת זאת, רק 33% מהסטודנטים העדיפו באותה שנה להתמחות במגזר הציבורי, השיעור הנמוך ביותר מבין הפקולטות למשפטים האוניברסיטאיות בישראל. בשנת 2019 עמד שיעור המעבר של בוגרי הפקולטה בבחינות ההסמכה של לשכת עורכי הדין בישראל על 90%. לפקולטה ארגון בוגרים, שמטרתו לעודד שיתופי פעולה בין הבוגרים, לסייע בהשמה וב"נט וורקינג" וכן לתת מענה מקצועי.

== רצח רבין ==
על הפקולטה נמתחה ביקורת, לאחר רצח ראש הממשלה יצחק רבין, כאשר התברר כי רוצחו יגאל עמיר למד בה בעת ביצוע הרצח. האוניברסיטה הושבתה מפעילות לאחר הרצח במשך יומיים, ובמסגרת זו לא התקיימה פעילות גם בפקולטה למשפטים. פרופ' ידידיה שטרן, שכיהן כדיקן באותה העת, אמר יום לאחר הרצח:

עשור לאחר הרצח סיפר שטרן כי האירוע הוביל לקריאות לסגור את הפקולטה ולסירוב לקבל את בוגריה כמתמחים במשרדי עורכי דין.

==קישורים חיצוניים==

* [http://rackmancenter.com/ מרכז רקמן לקידום מעמד האישה]
* [http://www.cjdl.org.il/Home המרכז למשפט יהודי ודמוקרטי]
* [https://law.biu.ac.il/library?fbclid=IwAR3dCqEjryRZ-Cxu8_lpeuHLCTvHKQkO_q0javLtN7HHkkyG3p-LSjxO6OE הספרייה למשפטים בבר-אילן]
* [https://hamishpat.com/ אתר "עולם המשפט" של מועצת הסטודנטים למשפטים בבר-אילן]

==הערות שוליים==

*
קטגוריה:אוניברסיטת בר-אילן: יחידות אקדמיות
קטגוריה:ישראל: בתי ספר למשפטים
יחסי ארצות הברית – נמיביה

יחסי ארצות הברית–נמיביה הם היחסים הבינלאומיים, הדו-צדדיים, המדיניים, הפוליטיים והשיתופיים המתנהלים בין ארצות הברית לבין נמיביה.

== היסטוריה ==
היחסים בין ארצות הברית לנמיביה כיום טובים מאוד וממשיכים להשתפר. אלו מאופיינים בערכים דמוקרטיים משותפים, מחויבות לשלטון החוק וכבוד לזכויות אדם, הקשר הדו-צדדי התחזק באמצעות קשרי סחר ותוכניות סיוע של ארצות הברית. מדינות SACU וארצות הברית ניהלו בעבר משא ומתן על הסכם שיתוף פעולה בנושא סחר, השקעות ופיתוח, אשר אמור היה להיחתם בשנת 2008. נמיביה נכללה ביוזמת ה-HIV הבינלאומית לאם ולילדים של הנשיא בוש ובתוכנית החירום למאבק באיידס. הנוכחות הבילטרלית של הסוכנות האמריקאית לפיתוח בינלאומי (USAID) בנמיביה הוארכה עד 2010. בנוסף לשגרירות, למרכזים לבקרת מחלות, חיל השלום ומחלקת ההגנה של ארצות הברית יש משרדים בוינדהוק.<ref></ref> נמיביה נמצאה בעבר גם בתהליך ניהול משא ומתן על הסכם קומפקטי עם תאגיד המילניום, אשר תוכנן להיחתם בשנת 2008.

== ייצוג ==
* כיום, שגרירת ארצות הברית בנמיביה היא ליסה א. ג'ונסון.

== לקריאה נוספת ==
* דייוויס, ג. א. "מעורבות קונסטרוקטיבית? צ'סטר קרוקר והמדיניות האמריקאית בדרום אפריקה, נמיביה ואנגולה 1981-1988". (2008)
* מיטשל, ננסי. "ג'ימי קרטר באפריקה: המירוץ והמלחמה הקרה".

== קישורים חיצוניים ==

* [https://history.state.gov/countries/namibia ההיסטוריה של נמיביה - יחסי ארצות הברית]
* [http://repository.library.georgetown.edu/handle/10822/552698 המדיניות האמריקנית בנושא נמיביה] מאת [https://web.archive.org/web/20120312184049/http://repository.library.georgetown.edu/handle/10822/549457 הדיקן פיטר קרוה בארכיון הדיגיטלי לענייני חוץ]

== הערות שוליים ==
יחסי ארצות הברית – קמרון

יחסי ארצות הברית–קמרון הם היחסים הבינלאומיים, הדו-צדדיים, המדיניים, הפוליטיים והשיתופיים המתנהלים בין ארצות הברית לבין קמרון.

== סקירה כללית ==
הנשיא קנדי מברך את [[אחמדו אהידג'ו, נשיא קמרון בשנת 1962.]]
היחסים בין המדינות קרובים, אף שלעיתים הושפעו מהחששות מפני פגיעות בזכויות האדם וקצב הליברליזציה הפוליטית והכלכלית. התוכנית הדו צדדית של ארצות הברית לפיתוח בינלאומי (USAID) בקמרון נסגרה מסיבות תקציביות בשנת 1994.

עם זאת, כ-140 מתנדבי חיל השלום ממשיכים לעבוד בהצלחה בקמרון בתחומי החקלאות, פיתוח קהילתי, חינוך ובריאות. המרכז לענייני הציבור בשגרירות ארצות הברית ביאונדה מארגן ומממן חילופי תרבות, חינוך ומידע מגוונים. הוא מחזיק בספרייה ועוזר לטפח את התפתחות העיתונות העצמאית של קמרון על ידי מתן מידע במספר תחומים, כולל מדיניות זכויות האדם של ארצות הברית ודמוקרטיזציה. קרנות העזרה העצמית והדמוקרטיה, ושגרירויות זכויות האדם בקמרון הן מהגדולות באפריקה.

דרך מספר קרנות אזוריות של מחלקת המדינה וארצות הברית, השגרירות מספקת גם כספים לפליטים, למאבק באיידס, לדמוקרטיזציה ולמלגות לנערות. מחלקת החקלאות של ארצות הברית (USDA) העניקה מענק סחורות בשווי של 6 מיליון דולר בשנת 2003 למימון פרויקטים לפיתוח חקלאי בפרובינציות הצפון והצפון הרחוק. תוכנית דומה בסכום של 4 מיליון דולר אושרה בשנת 2004. התוכנית נועדה לממן פרויקט פיתוח חקלאי ושיפור התזונה באזור מזרח אדמאווה.

ארצות הברית וקמרון עובדות יחד באו"ם ובארגונים רב-צדדיים אחרים. בעוד במועצת הביטחון של האו"ם בשנת 2002, קמרון עבדה בצמוד עם ארצות הברית על יוזמות שונות. ממשלת ארצות הברית ממשיכה לספק מימון משמעותי למוסדות פיננסיים בינלאומיים, כמו הבנק העולמי, קרן המטבע הבינלאומית, ובנק לפיתוח אפריקני, המספקים סיוע כספי ואחר לקמרון.

== ייצוג ==
* שגרירות ארצות הברית בקמרון ממוקמת ביאונדה, בירת המדינה.

== ראו גם ==
* יחסי החוץ של ארצות הברית
* יחסי ארצות הברית–גבון

== קישורים חיצוניים ==

* [https://history.state.gov/countries/cameroon תולדות יחסי ארצות הברית–קמרון]
קהילת יהודי גוניונדז

אנדרטה לזכר יהודי גוניונדז שנספו בשואה, בבית העלמין הדרום
גוניונדז (בפולנית: Goniądz) היא עיירה מול נהר הבוברה - ביברזה במחוז ביאליסטוק, שבצפון מזרח פולין.

בגוניונדז התקיימה קהילה יהודית משנת 1547 שבה ניתנו זכויות מגדבורג שנתנו ליהודים רשות להתגורר בעיר ולהיות מעורבים במפעלים מסחריים ובסחר-דבר שהפך להיות אחד מעיסוקיהם העיקריים של יהודי העיירה. הקהילה נשמדה בשואה.

== תולדות הקהילה ==
האוכלוסייה היהודית בגוניונדז נעה בתקופות השונות, בהתאם לנסיבות. על פי נתונים סטטיסטיים זמינים, בשנת 1921 היו בגוניונדז 1,135 יהודים מתוך אוכלוסייה כללית של 2,642.

לקהילה היה בית כנסת מפואר שהיה מוקד הפעילות היהודית. נערכו בו החתונות, חזנים הוזמנו אליו וחגגו בו את כל החגים.

מקהילת גוניונדז לא צמחו רבנים גדולים בעלי שם אך רוח הקהילה הייתה רוח של יהדות ויידישקייט, ובתוכה צמחו גם בני ישיבות ותלמידי חכמים.<ref></ref>

בשנת 1912 קרה אירוע אנטישמי, ספר התורה של בית הכנסת נחתך לחתיכות קטנות ופוזר על פני כל השכונה הסמוכה לבית הכנסת. הרב של הקהילה קבע צום על כך.<ref></ref>

הקהילה התמודדה כל שנה עם בעיה נוספת - שרפה כתוצאה מהקיץ ובתי העץ. לאור כך הקימו בקהילה גדוד כיבוי אש קטן שהיה נזעק לכל שרפה.

שרפה גדולה במיוחד קרתה בשנת 1906 שפרצה בערב שבת והותירה אחריה רבים מבני הקהילה ללא בית.<ref></ref>

== גורל יהודי הקהילה בשואה ==
בספטמבר 1939 כבשו הגרמנים את העיירה במשך 10 ימים, ושרפו את בית הכנסת. לאחר מכן מסרו את העיירה לכוחות סובייטים. ב-26 ביוני נכבשה העיירה מחדש על ידי הגרמנים.

ביולי 1941 נטבחו לפחות 116 יהודי העיירה בידי האזרחים הפולנים עוד לפני שהגיעו הגרמנים לאזור. אזרחי גוניאדז הפולנים עצמם יצרו יחידה משטרתית מיוחדת אשר הפרידה בין תושביה היהודים של העיירה ליתר אזרחי העיר. הוקמו בה שני מחנות - מחנה עבודה ומחנה השמדה. בוצעו גם עבירות של גניבת רכוש יהודי, והעלמת גופות הנרצחים היהודים בידי הפולנים.

ב - 2 בנובמבר 1942 הוציא האס אס את מרבית התושבים היהודים למחנה מעבר בכפר בוגוסזה. משם הם נשלחו למחנות ההשמדה טרבלינקה ואושוויץ ורובם נרצחו עם הגעתם למחנות.

== הקהילה לאחר השואה ==
ממחנות ההשמדה הצליחו להינצל רק כעשרה בני קהילת גויניונדז, ובנוסף להם ישנם עוד כארבעים ניצולים שהצליחו להימלט בדרכים שונות.
בעיירה עצמה כבר לא גרים יהודים והניצולים התפזרו ברחבי העולם בעיקר לאמריקה וישראל.

לזכר הקהילה יצא ספר שכתבו שרידי הקהילה, "ספר יזכור, גוניונדז". הספר בנוי מעדויות וסיפורים על הקהילה ואנשיה וכתוב ברובו ביידיש, עם מעט עברית.

== הערות שוליים ==

גוניונדז
גוניונדז
קטגוריה:קהילות יהודיות שהושמדו בשואה
בן שכטר

בן שכטר (בכתיב יידי: בניומין שעכטער; נולד בשנת 1963 בברוקלין) הוא מלחין, מנצח ואישיות תיאטרון יידיש, יהודי אמריקאי. בנו של איציע מרדכי שכטר.

==קורות חיים==
בן שכטר נולד בברוקלין למשפחת פעילי יידיש. בניגוד לרוב משפחות יהודיות, ההורים דיברו עם ילדי המשפחה ביידיש וזה הייתה שפת אם. הוא למד מוזיקה ונגינה במסגרות שונות לרבות אוניברסיטת קולומביה. בסיום הלימודים בן שכטר החליט לבנות את הקריירה בתחום תיאטרון מוזיקלי.

בן שכטר כתב מוזיקה למספר הצגות שהועלו בניו יורק לרבות בחורים ערומים שרים, Too Jewish?, Double Identity ונוספים.

הוא גם כתב מוזיקה להצגות בתיאטרון יהודי לרבות The Shtetl Comes to Life, From Kinahora to Coney Island.

בן שכטר הוא מייסד ומנצח של מקהלה ששרה ביידיש וכוללת כ-50 זמרים. המקהלה מבצעת גם יצירות קלסיות בתרגום ליידיש.

בנוסף לפעילות בתחום המוזיקה, בן שכטר מתרגם יצירות רבות מאנגלית, צרפתית ואיטלקית ליידיש.

==קישורים חיצוניים==
* [https://www.youtube.com/channel/UCLxteMg1ee5ujYuvto0KCDw בן שכטר ביוטיוב]

קטגוריה:מנצחים יהודים אמריקאים
קטגוריה:מלחינים יהודים אמריקאים
קטגוריה:מתרגמים ליידיש
קטגוריה:מתרגמים יהודים אמריקאים
קטגוריה:אמריקאים שנולדו ב-1963
מדד FTSE 100

התנהגות המדד בין 1984 ל-2015
מדד FTSE 100 (באנגלית: FTSE 100 Index שמו המלא מאנגלית: מדד הבורסה של הפייננשל טיימס 100, באנגלית: The Financial Times Stock Exchange 100 Index; ידוע גם בשמו המקוצר: "פוטסי 100") הוא מדד הדגל של הבורסה לניירות ערך בלונדון, העוקב אחר 100 המניות בעלות שווי השוק הגבוה ביותר הנסחרות בה.
==על המדד==
המדד מנוהל על ידי קבוצת FTSE, חברה בת בבעלות מלאה של הבורסה בלונדון, שמקורה כמיזם משותף בין הפייננשל טיימס לבורסת לונדון. המדד מחושב בזמן אמת ומתפרסם בכל שנייה כאשר השוק פתוח.

ה-FTSE 100 מורכב ממאה החברות הגדולות בבורסה של לונדון לפי שווי שוק מלא. שווי השוק הכולל של חברה מחושב על ידי הכפלת מחיר המניה של החברה במספר הכולל של המניות בשוק. עם זאת, רוב החברות הן חברות בינלאומיות או עם פעילות בינלאומיות משמעותית, ולכן תנועות המדד הן אינדיקטור חלש למדי לאופן בו כלכלת בריטניה מתנהלת והיא מושפעת משמעותית משערי החליפין של הלירה שטרלינג. אינדיקציה טובה יותר לכלכלת בריטניה היא מדד FTSE 250, מכיוון שחברות בינלאומיות מהוות בו חלק קטן יותר, בהשוואה ל-FTSE100.

חברות FTSE 100 מייצגות כ-81% מכלל שווי ההון בבורסה בלונדון. אף על פי שמדד FTSE לכל המניות מקיף יותר, FTSE 100 הוא האינדיקטור הנפוץ ביותר לשוק המניות בבריטניה . מדדים קשורים אחרים הם מדד FTSE 250 (הכולל את 250 החברות הגדולות הבאות אחרי FTSE 100), מדד FTSE 350 (שהוא הצבירה של מדד ה- FTSE 100 ו -250), FTSE SmallCap Index ומדד ה-ה-FTSE All-Share צובר את FTSE 100, FTSE 250 ו- FTSE SmallCap.

חברות רכיב חייבות לעמוד במספר דרישות שנקבעו על ידי קבוצת FTSE, לרבות רישום מלא בבורסה בלונדון עם מחיר נקוב של סטרלינג או אירו בשירות המסחר האלקטרוני בבורסה, ועמידה במבחנים מסוימים בנושא לאום, צף חופשי, ונזילות.

סחר רציף בבורסה בלונדון מתחיל בשעה 08:00 ומסתיים בשעה 16:30 (כאשר תחילת מכירה פומבית סגורה), וערכי הסגירה נלקחים בשעה 16:35.

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מדדי מניות
TLV Fashion Mall

TLV Fashion Mall הידוע בשם "קניון טי. אל. וי." הוא מרכז קניות מקורה אשר נמצא במתחם השוק הסיטונאי לשעבר בתל אביב כחלק מקומפלקס גינדי TLV.

== היסטוריה ==
קניון טי אל וי הוא חלק ממתחם השוק הסיטונאי לשעבר אשר הוקם בשיתוף פעולה של "רבוע כחול נדל"ן", "משה ויגאל גינדי" ו"גינדי השקעות". בנוסף לקניון המתחם כולל ארבעה מגדלי מגורים בני 48 קומות, מספר בנייני מגורים בני 12 קומות, אשכול גנים, בית ספר יסודי וקאנטרי עירוני אשר הגישה ממנו נעשית מהקניון עצמו.
במסגרת הקמת הקניון הוקמה חברה בשם "קניון העיר תל אביב בע"מ" אשר הייתה בבעלות משותפת של "רבוע כחול נדל"ן" ו"משה ויגאל גינדי" אשר משמשת כחברת הניהול של הקניון ושאר מתחם השוק הסיטונאי.

במרץ 2017 כשבועיים לפני פתיחת הקניון נערך במקום שבוע האופנה 2017 אשר במסגרתו גינדי נתנה חסות.

הקניון נפתח לציבור באפריל 2017.
בספטמבר 2018 נודע שהקניון צובר הפסדים כספיים מאז פתיחתו.

בספטמבר 2019 תבעה קבוצת פוקס את הקניון בטענה על גביית דמי שכירות כפולים במחשכים.

בדצמבר 2019 מכרה גינדי את חלקה בחברת "קניון העיר תל אביב בע"מ" ל"רבוע כחול נדל"ן" ובכך הקניון עבר לבעלות מלאה של רבוע כחול. עם מכירת החברה גינדי ויתרה על זכויותה במרבית המתחם בו כלול הקניון אך ארבעת המגדלים בני ה-48 קומות אינם כלולים בעסקה ונשארים בבעלות גינדי.

== מבנה הקניון ==
הקניון כולל שתי קומות מסחר בשטח של כ־32.5 אלף מ"ר, כאשר מפלס הרחוב הוא הקומה העליונה.

לקניון שתי כניסות – אחת בכל רחוב (חשמונאים וקרליבך) והקניון עצמו בנוי בשתי שדרות חנויות כאשר האחת ישרה וכוללת תאורת סקיילייט והשנייה מעוגלת.

בקניון אין אזור מזון ייעודי ומרבית המסעדות במתחם נמצאות מחוץ לקניון, על דפנותיו, פרט למספר מסעדות אשר נמצאות בתוך הקניון עצמו.

מתחת לקניון ישנו חניון תת־קרקעי ענק בתשלום המתפרס על שתי קומות וכולל כ־1,560 מקומות חניה.

==קישורים חיצוניים==

* 

==הערות שוליים==

קטגוריה:תל אביב-יפו: מרכזי קניות
קטגוריה:ישראל: אופנה
ישראל שמעון שיין

הרב ישראל שמעון שיין (1857 – 11 במאי 1920, כ"ג באייר ה'תר"פ) היה ממייסדי שכונת מאה שערים בירושלים, שימש כמזכירם של הרב שמואל סלנט, הרב יהושע לייב דיסקין והרב שניאור זלמן פראדקין.

==קורות חיים==
נולד במוהילב, בנו של דובער שיין, מחסידי חב"ד. אמו חאשא הייתה בת ישראל פאזנא, מרבני קהילת חב"ד בסטרדוב וקלימוביץ. אמו נפטרה בילדותו. בשנת 1870 עלה עם אביו לארץ ישראל והם התיישבו בירושלים.

נישא ללאה, בתו הבכורה של בכור אזולאי, מצאצאי החיד"א ורבי ישראל יפה המדפיס מקאפוסט.

בשנת 1875 היה ממייסדי שכונת מאה שערים בירושלים והיה משלושת המתיישבים הראשונים בשכונה. באותה שנה הוציא את הספר "עליות אליהו", לזכר רבי אליהו גוטמכר.

שימש כמזכירם של רבי שמואל סלנט ושל רבי יהושע לייב דיסקין. לאחר עלייתו של רבי שניאור זלמן פראדקין בעל ה'תורת חסד' מלובלין, שימש גם כמזכירו האישי. פרסם מאמרים בעיתוני התקופה ובהם "החבצלת". היה ראש החברה קדישא של כולל חב"ד וכולל ווהלין, ושימש כ"ראש הדגל" שלהן.

נודע בכישרון הציור שלו. בשנת 1881 שלח ציור פרי מכחולו של קבר רחל ויד אבשלום אל משה מונטיפיורי. יצירת ה"שויתי" שיצר מהווה דוגמה לציור
ה"שויתי" המסורתי וגם להתפתחות המוקדמת של הדפוס העברי בירושלים.

==משפחתו==
* גיסו (חתנו של בכור אזולאי) הרב מאיר בנימין שפירא, אביו של הרב משה אריה לייב שפירא, ראש ישיבת תורת אמת.
* גיסו (חתנו של בכור אזולאי) יעקב מנדלבאום.
* גיסו (חתנו של בכור אזולאי) הרב יהושע שמעון וינגרטן, אחיו של דוד וינגרטן, מייסד בית היתומים הכללי בירושלים. 
* בנו יהודה דב שיין-אזולאי, מזכיר מוסדות עץ חיים וחבר ועד שכונת מאה שערים.
* בתו פייגא ברכה, אשת נחמן יוסף וילהלם. בתו רבקה נישאה לאדמו"ר מרחמסטריווקה רבי יוחנן טברסקי.
* בתו מרת חאשע איטה, אשת שמואל קירשנבוים. אבי "אתרוגי קירשנבוים". צאצאיו המשיכו את העיסוק בסחר אתרוגים בירושלים.

==לקריאה נוספת==
* אי"ש האשכולות - תולדות הגאון החסיד רבי ישראל שמעון שיין-אזולאי זצ"ל

==קישורים חיצוניים==
* [https://il.bidspirit.com/ui/lotPage/source/catalog/auction/9193/lot/130181/צילום-ישן-שעבר-ריטוש-של-הרב-הגאון?lang=he תמונתו], אתר בידספיריט
* [https://il.bidspirit.com/ui/lotPage/source/catalog/auction/17140/lot/160341/%D7%93%D7%A3-%D7%9E%D7%90%D7%95%D7%99%D7%99%D7%A8-%D7%91%D7%A8%D7%9B%D7%AA-%D7%A9%D7%A0%D7%94-%D7%98%D7%95%D7%91%D7%94-%D7%99%D7%A8%D7%95%D7%A9%D7%9C%D7%99%D7%9D?lang=he ברכת שנה טובה מאוירת], אתר בידספיריט
* [https://il.bidspirit.com/ui/lotPage/levy-auctions/source/catalog/auction/41405/lot/20430/%D7%92%D7%9C%D7%95%D7%99%D7%94-%D7%9E%D7%90%D7%95%D7%99%D7%A8%D7%AA-%D7%9E%D7%A9%D7%9C%D7%95%D7%97-%D7%9E%D7%A0%D7%95%D7%AA-%D7%94%D7%A8%D7%91?lang=he גלויה מאוירת, משלוח מנות], אתר בידספיריט

* [https://il.bidspirit.com/ui/lotPage/source/catalog/auction/2818/lot/125734/גלויית-דואר-בכתב-ידו-וחתימתו-של-הרב?lang=ro מכתב בכתב ידו], אתר בידספיריט
* [https://mountofolives.co.il/he/deceased_card/%D7%99%D7%A9%D7%A8%D7%90%D7%9C-%D7%A9%D7%9E%D7%A2%D7%95%D7%9F-%D7%A9%D7%99%D7%99%D7%9F/#68e176d49d33043f7 קברו], אתר "עיר דוד"

==הערות שוליים==

קטגוריה:ציירים ביישוב
קטגוריה:יהודים בלארוסים
קטגוריה:אמנות נאיבית
קטגוריה:מאה שערים: אישים
קטגוריה:מייסדי שכונות ירושלים
קטגוריה:אנשי עליות קדומות לארץ ישראל
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1857
קטגוריה:ארץ-ישראלים שנפטרו ב-1920
EF Education–Nippo

EF Education–Nippo
היא קבוצת אופני כביש מקצוענית ואמריקאית מסבב ה־UCI World Tour. הקבוצה ידועה גם בזכות השמות "גרמין" ו"קנונדייל", שליוו אותה במשך שנים שונות כחלק משם הקבוצה. היא רשמה ניצחון אחד בגרנד טור עד כה, עם ריידר הסג'דל בג'ירו ד'איטליה 2012, וניצחונות בלמעלה מ-25 קטעים בגרנד טורס השונים.

== היסטוריה ופעילות ==
הקבוצה לאחר קטע נגד השעון הקבוצתי, ג'ירו ד'איטליה 2014 
סגל הקבוצה בהצגת הקבוצות בטור של בריטניה, 2019
הקבוצה בנגד השעון הקבוצתי, טור דה רומנדי 2009

הקבוצה קמה ב-2003, בשם "5280–Subaro", כשהתומכת הכלכלית שלה היא "5280", מגזין בדנוור והייתה בהתחלה גם קבוצת אופני מסלול. ב-2007, עלתה לדרג הפרו קונטיננטל. 

ב-2008 הוזמנה לראשונה לגרנד טור, כאשר התחרתה באותה שנה בג'ירו ד'איטליה ואף ניצחה את הקטע הראשון, שהיה נגד השעון הקבוצתי, בעונה הזו חברת "גרמין" הייתה הספונסר של הקבוצה, גרמין המשיכה להיות הספונסר עד שנת 2015. ב-2009 רשמה את העונה המוצלחת שלה ביותר עד כה, שהניצחונות הבולטים של הקבוצה היו בקלאסיקת ואטנפול ושלושה קטעים בוואלטה אספנייה, באותה שנה גם עלתה לדרג הוורלד טור.

==== הניצחון של הסג'דל בג'ירו ====
הקבוצה המשיכה להשתפר במשך השנים, ובהתאם לכך גם החתימה רוכבים בכירים יותר ויותר. ב-2011 השיגה ניצחון ראשון במונומנט, כשיוהאן ואנסומרן ניצח בפריז - רובה. הקבוצה השיגה ניצחון ראשון גם בטור דה פראנס, כשניצחה את קטע נגד השעון הקבוצתי, תור הוסהובד, רוכב הקבוצה, הוסיף ניצחונות בעוד שלושה קטעים בטור. ב-2012, הקבוצה השיגה את הניצחון הגדול ביותר שלה, כשריידר הייסדל הקנדי את הג'ירו ד'איטליה. באותה עונה, ניצח ספ ואנמרקה באומלופ הט ניוסבלד.

ב-2013, ניצח הרוכב דן מרטין במונומנט השני של הקבוצה, לייז'–בסטון–לייז'. ב-2014, ניצח מרטין גם בג'ירו די לומברדיה ואנדרו טלנסקי ניצח בדופינה ליברה.

ב-2015, הפכה קנונדייל לספונסר הראשי של הקבוצה והייתה אף ספקית האופניים של הקבוצה. 

ב-2017, סיים ריגוברטו אוראן במקום השני בטור דה פראנס ואף ניצח את הקטע ה-9.

== סגל הקבוצה ==

== פרשיות סמים ==
הקבוצה עורכת בדיקות קבועות לרוכביה בכל זמן ומפעילה תוכנית מיוחדת כנגד סמים וחומרים משפרי ביצועים. ב-2015, טום דניאלסון, מי שהיה רוכב הקבוצה, הושעה לארבע שנים בשל שימוש בחומר אסור.

== קישורים חיצוניים ==

* 

== הערות שוליים == 

קטגוריה:קבוצות אופניים אמריקאיות
פריאסה

אלבינו פריאסה קרדוסו (בפורטוגזית: Albino Friaça Cardoso; 20 באוקטובר 1924 – 12 בינואר 2009) הידוע בשם פריאסה, היה כדורגלן ברזילאי, ששיחק בעמדת הקיצוני ימני.

פריאסה נולד בריו דה ז'ניירו שבברזיל, ושיחק במהלך הקריירה שלו בקבוצות ואסקו דה גאמה, סאו פאולו ופונטה פרטה. הוא זכה פעמיים באליפות ריו דה ז'ניירו (1947, 1952), פעם אחת באליפות סאו פאולו (1949, היה גם מלך השערים של אותו טורניר) ופעם אחת באליפות דרום אמריקה לאלופות (1948).

עם נבחרת ברזיל זכה בקופה אמריקה 1949, והגיע עימה למקום השני במונדיאל 1950 שנערך על אדמת ברזיל. במשחק הגמר של שלב הבתים באותו מונדיאל כבש פריאסה את השער הראשון במשחק נגד אורוגוואי, אך בסוף אורוגוואי הפכה את התוצאה וניצחה 2–1 במשחק שזכור בשם "אסון המרקנה".

==קישורים חיצוניים==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:ריו דה ז'ניירו: כדורגלנים
קטגוריה:כדורגלני ואסקו דה גאמה
קטגוריה:כדורגלני סאו פאולו
קטגוריה:כדורגלני נבחרת ברזיל
קטגוריה:כדורגלני מונדיאל 1950
קטגוריה:ילידי 1924
קטגוריה:ברזילאים שנפטרו ב-2009
דין פיליפס

דין בנסון פיליפס (באנגלית: Dean Benson Phillips; נולד ב-20 בינואר 1969) הוא פוליטיקאי אמריקאי-יהודי, המכהן כחבר בית הנבחרים של ארצות הברית מטעם מחוז הקונגרס השלישי של מדינת מינסוטה, מאז ראשית ינואר 2019.

== ביוגרפיה ==
פיליפס נולד ב-1969 בסיינט פול, בירת מינסוטה, בנם של דידי כהן וארטי פפר. ארטי, קפטן בצבא ארצות הברית, נהרג במלחמת וייטנאם כאשר פיליפס היה בן חצי שנה. ב-1972 נישאה דידי לאדי פיליפס, יורש של "חברת הזיקוק פיליפס" ובנה של פאולין פיליפס, שייסדה את טור הייעוץ הידוע "אבי היקרה".

בראשית שנות ה-70 של המאה ה-20 עבר פיליפס לעיר אדינה שבמינסוטה, שם למד בבית הספר היסודי "היילנדס". ב-1987 סיים את לימודיו התיכוניים והחל ללמוד באוניברסיטת בראון השוכנת בפרובידנס שברוד איילנד, שם השלים לימודי תואר ראשון ב-1991. לאחר לימודיו ברוד איילנד, שב פיליפס למינסוטה והצטרף לעסקי סטארט-אפ שהפיקו ציוד ולבוש לרוכבי אופניים. בשנת 2000 השלים פיליפס באוניברסיטת מינסוטה לימודי תואר שני במנהל עסקים.

במהלך בחירות 2018 בארצות הברית התמודד פיליפס לבית הנבחרים של ארצות הברית מטעם מחוז הקונגרס השלישי של מדינת מינסוטה. בבחירות המקדימות שנערכו במפלגה הדמוקרטית התמודד מול קול יאנג, אותו הביס ברוב של 81.6% מהקולות. פיליפס זכה בכל שלושת מחוזות מינסוטה התחומים במחוז הקונגרס אליו התמודד. ביום הבחירות הכלליות גבר על מועמד המפלגה הרפובליקנית וחבר בית הנבחרים המכהן אריק פולסן עם 55.6% מקולות הבוחרים. עם השבעתו לתפקיד בראשית ינואר 2019, נהיה לדמוקרטי הראשון שייצג את המחוז מאז 1961.

ביולי 2023 פרסם פיליפס כי בכוונתו לקרוא תיגר על נשיא ארצות הברית המכהן ג'ו ביידן במהלך הבחירות המקדימות לנשיאות ארצות הברית במפלגה הדמוקרטית ב-2024. באוקטובר הודיע על פרישה מתפקידו כיושב ראש משותף של ועדת המדיניות והתקשורת של הסיעה הדמוקרטית בבית הנבחרים בעקבות חילוקי דעות שנתגלעו בינו לבין עמיתיו בדבר הפריימריז הנשיאותיים ב-2024. ב-27 באוקטובר 2023 הכריז פיליפס באורח רשמי של מסע הבחירות שלו לנשיאות בקונקורד, בירת ניו המפשייר. במרץ 2024 הסיר את מועמדותו.

פיליפס גרוש ואב לשתי בנות.

== קישורים חיצוניים ==

* 

* 

== הערות שוליים ==

קטגוריה:יזמים אמריקאים
קטגוריה:בוגרי אוניברסיטת בראון
קטגוריה:בוגרי אוניברסיטת מינסוטה
קטגוריה:חברי בית הנבחרים של ארצות הברית ממינסוטה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:יהודים חברי בית הנבחרים של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1969
מקסים קליניצ'נקו

מקסים סרגייוביץ' קליניצ'נקו (באוקראינית: Максим Сергійович Калиниченко; נולד ב-26 בינואר 1979 בחרקוב) הוא כדורגלן עבר אוקראיני, ששיחק בעמדות הקשר בקבוצת דניפרו מהליגת העל האוקראינית, בקבוצת ספרטק מוסקבה מהליגה הרוסית ובנבחרת אוקראינה. לאחר שפרש ממשחק פעיל פנה לקריירת אימון.

== קריירה ==
החל את קריירת הכדורגל שלו בקבוצת נוער של מועדון הכדורגל דניפרו. בגיל 17 עלה כבר להרכב הקבוע של הקבוצה הבוגרת של המועדון. בקיץ של שנת 2000 עבר לרוסיה וחתם בקבוצת ספרטק מוסקבה. קליניצ'נקו שיחק במדי ספרטק 7 עונות, במהלכן זכה עם הקבוצה בשתי אליפויות ובגביע אחד. בקיץ 2008, לאחר חילופי המאמנים בספרטק, נאלץ לעזוב את הקבוצה. הוא שב לאוקראינה וחתם על חוזה לשנתיים בקבוצת נעוריו, דניפרו.
בהמשך שיחק בקבוצת טאבריה סימפרופול. בתחילת שנת 2014 פורקה קבוצת טבריה, בעקבות סיפוח חצי האי קרים לרוסיה. קליניצ'נקו החליט לא להישאר בסמפרופול (אשר היה עתה בשליטת רוסיה) ושב לחרקוב. באותה שנה החליט גם לפרוש ממשחק פעיל.

==נבחרת==
בנבחרת הלאומית של אוקראינה שיחק קליניצ'נקו מאז מאי 2002. משחקו הראשון במדי הנבחרת היה משחק ידידות מול .
קליניצ'נקוו היה בסגל הנבחרת למונדיאל 2006, ושותף בארבעה מתוך חמשת משחקי הנבחרת בטורניר. במהלך המונדיאל הוא הבקיע שער אחד ובישל שני שערים (כולם במשחק מול . בשנת 2011 פרש מהנבחרת.

==תארים==
* אליפות רוסיה: 2000, 2001
* הגביע הרוסי: 2003

==קישורים חיצוניים==

קטגוריה:קשרי כדורגל אוקראינים
קטגוריה:כדורגלנים אוקראינים
קטגוריה:מאמני כדורגל אוקראינים
קטגוריה:חרקוב: כדורגלנים
קטגוריה:כדורגלני דניפרו
קטגוריה:כדורגלני ספרטק מוסקבה
קטגוריה:כדורגלני טאבריה סימפרופול
קטגוריה:כדורגלני נבחרת אוקראינה
קטגוריה:כדורגלני מונדיאל 2006
קטגוריה:ספורטאים אוקראינים ברוסיה
קטגוריה:אוקראינים שנולדו ב-1979
מאליק פוסטר

מאליק פוסטר (באנגלית: Maalique Foster; נולד ב-5 בנובמבר 1996) הוא כדורגלן ג'מייקני, המשחק בקולורדו ספרינגס סוויצ'בנקס בעמדת החלוץ.

==קריירת מועדונים==
פוסטר התחיל את הקריירה שלו בקבוצת פורטמור יונייטד, וכבר מגיל צעיר כונה "מסי הג'מייקני". בעונת זכה עם הקבוצה בליגת העל הג'מייקנית.

ב-1 בספטמבר 2018, חתם באלחואלנסה מליגת העל של קוסטה ריקה. ב-27 בינואר 2019, הושאל לריו גראנדה ואלי. בינואר חתם בסנטוס דה גוליפס.

ב-16 בדצמבר 2019, פוסטר חתם בעירוני קריית שמונה מליגת העל, עם אופציה לרכיש בסיום העונה. ב-11 בינואר 2020, פוסטר ערך את הופעת הבכורה שלו בקבוצה בהפסד 0–1 להפועל חדרה.

באוקטובר 2020, פורסם כי פוסטר נורה ונפגע בצווארו.

ב-10 בדצמבר 2020, פוסטר חתם בסקרמנטו רפובליק מה-USL.

==קריירה בינלאומית==
בצעירותו, פוסטר שיחק בנבחרת הנוער.

ב-30 בינואר 2018, פוסטר ערך את הופעת הבכורה שלו בנבחרת הנוער בתיקו 2-2 נגד , בו גם כבש את שער הבכורה שלו.

==תארים==
; פורטמור יונייטד
* ליגת העל הג'מייקנית: 

==קישורים חיצוניים==

==הערות שוליים==

קטגוריה:ג'מייקנים שנולדו ב-1996
קטגוריה:כדורגלנים ג'מייקנים
קטגוריה:חלוצי כדורגל ג'מייקנים
קטגוריה:כדורגלני אלחואלנסה
קטגוריה:כדורגלני עירוני קריית שמונה
קטגוריה:כדורגלני סקרמנטו רפובליק
קטגוריה:כדורגלני קולורדו ספרינגס
קטגוריה:כדורגלני נבחרת ג'מייקה
קטגוריה:כדורגלנים זרים בישראל
קטגוריה:ספורטאים זרים בקוסטה ריקה
קטגוריה:ספורטאים ג'מייקנים בישראל
קטגוריה:ספורטאים זרים בארצות הברית
קטגוריה:כדורגלני גביע הזהב 2019
כף ווסטוק

כף ווסטוק (באנגלית: Cape Vostok) הוא לשון יבשה צוקי, בקצה הצפון מערבי של האי אלכסנדר שבאנטארקטיקה.

המצוק המרכיב את לשון היבשה הוא הקצה המערבי של הרי האבר.

== היסטוריה ==
=== גילוי ומיפוי לשון היבשה ===

לשון היבשה התגלתה על ידי המשלחת האנטארקטית הרוסית הראשונה, שנערכה בשנת 1821, בפיקודם של פביאן גוטליב פון בלינגסהאוזן ושל מיכאיל לאזארב.

לשון היבשה מופתה לראשונה בהתבסס על צילומי אוויר שצולמו על ידי משלחת החקר האנטארקטית רון, בין השנים 1947–1948; ועל ידי סקר שטחי חסות איי פוקלנד בשנת 1960.

=== מקור השם ===

שמה של לשון היבשה ניתן לה על ידי הוועדה המייעצת לשמות אנטארקטיים של בריטניה.

לשון היבשה נקראת על שם הסלופ המלחמתי ווסטוק, ששימשה את בלינגסהאוזן במסע החקר שלו.

אין קשר בין משמעות המילה "ווסטוק" (ברוסית: "מזרח") לבין מיקום לשון היבשה, הנמצאת במערב האי.

== ראו גם ==
* כף וסטברוק

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA379&lpg=PA379&dq=%22Cape+Vostok%22&source=bl&ots=qbVLuuLiwd&sig=ACfU3U3UFrDVI0U3_A1LwIUMJwNyazCesg&hl=en&sa=X&ved=2ahUKEwjErpDr05DnAhWJ2aQKHXF6B54Q6AEwA3oECAYQAQ#v=onepage&q=%22Cape%20Vostok%22&f=false Sailing Directions (planning Guide) and (enroute) for Antarctica], P 379</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:16143 כף ווסטוק] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=15604&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף ווסטוק] באתר הגאזט האנטארקטי המשווה SCAR של ממשלת אוסטרליה

== הערות שוליים ==

ווסטוק
הרי האבר

הרי האבר או הרי לה האבר (באנגלית: Havre Mountains) הם רכס הרים בצידו המערבי של האי אלכסנדר, שבאנטארקטיקה.

אורכה של קבוצת ההרים 37 קילומטרים בכיוון מזרח - מערב, בין כף ווסטוק לבין הבקע הרוסי.

גובהם של ההרים 1,900 מטרים מעל פני הים.

רכס ההרים כולל את פסגת סנט ג'ורג', הר ניומן ופסגת סיימון.

== היסטוריה ==
=== גילוי ומיפוי לשון היבשה ===

ההרים התגלו ב-28 בינואר 1821 על ידי המשלחת האנטארקטית הרוסית הראשונה, בפיקודם של פביאן גוטליב פון בלינגסהאוזן ושל מיכאיל לאזארב.

ההרים נצפו שוב בפברואר 1898 על ידי אנשי המשלחת האנטארקטית הבלגית (אשר חקרה את אנטארקטיקה בין השנים 1897–1899).

ההרים מופו לראשונה באופן חלקי על ידי המשלחת הצרפתית הרביעית לאנטארקטיקה בין השנים 1908–1910, בפיקודו של ז'אן-באטיסט שארקו.

ההרים מופו בפירוט בהתבסס על צילומי אוויר שצולמו על ידי משלחת החקר האנטארקטית רון, בין השנים 1947–1948, ועל ידי סקר שטחי חסות איי פוקלנד בשנת 1960.

=== מקור השם ===

שארקו קרא להרים על שמו של נמל לה האבר, ממנה יצאה משלחתו בשנת 1908 באונייה Pourquoi-Pas? IV ("למה לא? IV").

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=5YRNAQAAMAAJ&pg=PA206&lpg=PA206&dq=%22Havre+Mountains%22&source=bl&ots=ta8yVpoDmV&sig=ACfU3U2y4gl5-XdPiDHmuVwHoG0b3OHsig&hl=en&sa=X&ved=2ahUKEwi7jsXW1pDnAhUOKVAKHQ7eAxsQ6AEwBHoECAoQAQ#v=onepage&q=%22Havre%20Mountains%22&f=false Sailing Directions for Antarctica: Includes Islands South of Latitude 60°], P 206</div>

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA379&lpg=PA379&dq=%22Havre+Mountains%22&source=bl&ots=qbVLuuMgt5&sig=ACfU3U1JyX0bYU2za8x2iM32Ol0CCWlUGA&hl=en&sa=X&ved=2ahUKEwi7jsXW1pDnAhUOKVAKHQ7eAxsQ6AEwCHoECAgQAQ#v=onepage&q=%22Havre%20Mountains%22&f=false Sailing Directions (planning Guide) and (enroute) for Antarctica], P 379</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:6495 הרי האבר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=6120&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי האבר] באתר הגאזט האנטארקטי המשווה SCAR של ממשלת אוסטרליה

== הערות שוליים ==

האבר
יחסי גרמניה–קזחסטן

היחסים דיפלומטיים בין הרפובליקה הפדרלית של גרמניה והרפובליקה של קזחסטן כוננו בשנת 1991 לאחר שקזחסטן קיבלה את עצמאותה מברית המועצות.<ref name="dekz"></ref> לגרמנים אתניים וקזחים אתניים יש היסטוריה משותפת מימי מלחמת העולם השנייה, כאשר הגרמנים האתניים שחיו באזור וולגה ברוסיה הועברו או נכלאו בערבה המזרחית של ברית המועצות במה שנמצא כיום בשטח קזחסטן.<ref name="gerkzbond"></ref> בעת קריסתה של ברית המועצות, התגוררו בקזחסטן כמיליון גרמנים אתניים.<ref name="Brownv57"></ref>

== יחסים כלכליים ==
מעל 1450 חברות עם הון גרמני, לרבות מיזמים משותפים, ייצוג של חברות גרמניות ובנקים, רשומים בקזחסטן.<ref name="KZGER"></ref> מעל 900 מפעלים גרמנים פועלים בקזחסטן, כולל היידלברג צמנט, דיימלר, פולקסווגן, MAN, סימנס, Knauf, RWE, Bayer, BASF, בוש, רכבת תחתית, וכו'.

=== יחסי סחר ===
גרמניה הייתה אחת המדינות הראשונות שהרחיבה את אשראי היצוא במסגרת הסדר דו-צדדי לקזחסטן בשנת 1992 כדי לתמוך ביצרנים גרמנים ולחדש את כלכלת השוק בקזחסטן.<ref name="CACCa"></ref>
הסחר הבילטראלי בין שתי המדינות הסתכם ב-4 מיליארד יורו בשנת 2016. מחזור המסחר בין קזחסטן לגרמניה שחווה ירידה בשנים 2014–2016 בגלל המשבר הכלכלי, כמעט הגיע לרמתו לפני המשבר בשנת 2017. סך הסחר בין קזחסטן לגרמניה בשנת 2017 הסתכם ב-4 מיליארד 856 מיליון יורו, שהם 81.3% ממחזור הסחר של גרמניה עם מדינות מרכז אסיה.

=== השקעות ===
חלק גדול של ההשקעות הזרות בקזחסטן מקורו בגרמניה. ההשקעות הזרות הישירות (FDI) לקזחסטן מגרמניה חריגה 183 מיליון דולר בשנת 2018. ה-FDI הופנו בעיקר אל סחר, תעשייה, אנרגיה מתחדשת.<ref></ref>

== ביקורים רשמיים ==
קנצלרית גרמניה אנגלה מרקל ביקרה בקזחסטן ב-2010, שם היא נפגשה עם הנשיא נורסולטאן נזארבייב כדי להתחיל שותפות יותר דינמית עם קזחסטן.<ref name="bundeskanzlerin"></ref> מרקל הניחה זר באנדרטה לזכר מגיני המולדת - אנדרטה באסטנה לזכר הנופלים, החיילים של המלחמה הפטריוטית הגדולה - החזית המזרחית של מלחמת העולם השנייה.

נשיא גרמניה פרנק-ואלטר שטיינמאייר ביקר ביולי 2017 באסטנה וציין כי יחסי גרמניה וקזחסטן התקרבו ורחבים יותר במהלך 25 השנים האחרונות.<ref name="Steinmeierkz"></ref> נשיא גרמניה ערך את ביקורו להשתתף ביום הלאומי של גרמניה ב-EXPO-2017. במהלך ביקורו נפגש נשיא גרמניה עם מקבילו הקזחי נורסולטאן נזרבייב כדי לדון בשיתוף הפעולה של המדינות בכלכלה, טכנולוגיה וחינוך.

== קישורים חיצוניים ==

== הערות שוליים ==
עמק המומינים (סדרת טלוויזיה)

עמק המומינים (באנגלית: Moominvalley, בפינית: Muumilaakso, בשוודית: Mumindalen) היא סדרה מונפשת המבוססת על סדרת עלילת ספרי הקומיקס של המומינים מאת הסופרת והמאיירת טובה ינסון ואחיה לארס ינסון. הסדרה כוללת שילוב של אנימציה דו-ממדית יחד עם אנימציה תלת־ממדית. הסדרה בת 26 הפרקים הופקה לטלוויזיה בשיתוף פעולה בריטי-פיני בשנת 2019.

הסדרה, אשר פותחה בתקציב של 20 מיליון אירו, היא תוכנית הטלוויזיה הפינית היקרה ביותר בכל הזמנים.

== תקציר העלילה ==
הסדרה מתרחשת בעולמם של משפחת מומין החביבה שחיה בעמק המומינים הקסום ומתמקדת בעיקר בהרפתקאותיהם של משפחת מומין שכוללת את הטרול הסקרן ושוחר ההרפתקאות מומינטרול והוריו מומינאמא ומומינאבא. עלילת הסדרה מתמקדת בחיי היומיום של בני המשפחה ובהרפתקאות יוצאות הדופן שחווים בני המשפחה. אל הרפתקאותיו של מומינטרול נוהגים להצטרף גם חבריו - סנופקין הנווד, ידידתו הטובה סנורקה ומאי הקטנה השובבה. לאורך הדרך המומינים נאלצים להתגבר על אתגרים שונים, פוגשים בחבים חדשים ולומדים שיעורים יקרי ערך על החיים.

==דמויות==

===הדמויות הראשיות ===
* מומינטרול\מומין - הגיבור הסקרן וההרפתקן אשר במהלך הסדרה יוצא להרפתקאות שונות ברחבי עמק המומינים.
*מומינאבא - אביו של מומינטרול אשר אוהב לכתוב ולספר למשפחתו על הרפתקאותיו בנעוריו.
*מומינאמא - אמו האכפתית של מומינטרול.
* מאי הקטנה - ילדה נערית קטנה, נמרצת ושובבה. מאי הקטנה היא בתה של בימבל.
* סנופקין - החבר הכי טוב של מומינטרול. סנופקין הוא טיפוס שתקן ומופנם אשר אוהב להתבודד. לסנופקין הערכה עצומה לחופש ולהנאות הפשוטות של החיים.
*סניף - קנגורו אנתרומורפי וחברו הילדותי במקצת של מומינטרול.
*סנורקה - ידידתו הטובה של מומינטרול.

===דמויות משניות===
* גברת פיליונק - השכנה הנוקשה והקרירה של משפחת מומין.
* סרח - יצור קטן ומציק, שרוב עיסוקו הוא מעשי קונדס אותם מבצע על תושבי עמק המומינים.
* סנורק - אחיה של סנורקה אשר היינו ממציא מיומן.
* בימבלינה - אימה של מאי הקטנה אשר מעט מסורבלת ומגושמת.
* השמנטפים - יצורים קטנים ולבנים אשר פולטים מכות חשמל כאשר נוגעים בהם.
*הגרוק - מפלצת גדולה ומסתורית אשר סתובבת ברחבי עמק המומינים בלילות.
* המכשף הובגובלין - מכשף אשר רוכב על פנתר שחור שחי בממד מקביל ונוהג להטיל כשפים באמצעות כובע הקסמים שלו.

== ראו גם ==
* המומינים

== קישורים חיצוניים ==
* 

* 

קטגוריה:סדרות טלוויזיה שמבוססות על קומיקס
קטגוריה:המומינים
קטגוריה:סדרות טלוויזיה פיניות
קטגוריה:סדרות הנפשה
קטגוריה:סדרות הנפשה בריטיות
קטגוריה:ערוץ ג'וניור: תוכניות רכש
קטגוריה:ערוץ הילדים: תוכניות רכש
אליהו שיק

{{תמונה להחלפה}}
רבי אליהו שיק (כונה: ר' אלינקע לידער; ה'תקס"ט – י"ב באלול ה'תרל"ד) היה רב הערים לידא, זאגר וקוברין ומחבר הספר עין אליהו.

==ביוגרפיה==
נולד בוולקוביסק בשנת תקס"ט לרבי בנימין. מצד אביו היה מיוחס לרבי יום טוב ליפמן הלר ומצד אמו למהרש"א. בעודו תינוק בן שלושה חודשים נפטר אביו ואמו נישאה בשנית. עד גיל שתים עשרה גדל בבית אביו החורג ולאחר מכן גדל אצל דודו.

נישא לבתו של ר' יעקב, שהיה מו"ץ בעיר. שהה מספר שנים בעיר ולמד בתקופה זו אצל רבי בנימין דיסקין רב העיר (אביו של מהרי"ל דיסקין). משך חצי שנה שימש רבו של חתן צעיר - רבי יצחק אלחנן ספקטור, לימים רבה של קובנא.

כיהן כרב במספר מקומות, תחילה באמסטיבוב שאצל וולקוביסק, לאחר מכן עבר ללונה הסמוכה לגרודנה, ובהמשך שימש כרב העיירה דרצ'ין, שם נפטרה אשתו ורבי אליהו נישא בשנית לבתו של רבי זלמן זאב מו"ץ בעיר וילנה. בדרצ'ין היה רבו של הבחור חיים ליב טיקטינסקי, לימים ראש ישיבת מיר, והלה מילא את מקומו ברבנות בעת שר' אליהו נעדר מן העיר.

בשנת תר"ד החל לכהן כרב העיר לידא, שם ישב כעשרים שנה. בשנת תרכ"ד עבר לעיירה זאגר (חדש) בקצה ליטא. לא ברורה הסיבה שבגינה עבר לעיירה מרוחקת זו ויש האמורים כי היה זה מפאת מחלוקת ששררה בעיר בין החסידים למתנגדים. בשהותו בזאגר החל בהדפסת ספרו עין אליהו על ספר עין יעקב שעל אגדות הש"ס. חיבורו נדפס במהדורת הספר עין יעקב תרכ"ט-תרל"ד.

בסוף ימיו נקרא לכהן ברבנות העיר קוברין ונפטר בה בפתאומיות לאחר כחצי שנה בתאריך י"ב באלול תרל"ד.

==לקריאה נוספת==
* רבי אליהו שיק אב"ד לידא, בתוך: משה זעירא, רבותינו שבגולה חלק א, הוצאת אגודת נחליאל, ירושלים תשנ"ו (עמ' 37–43).

==קישורים חיצוניים==
* [https://beta.hebrewbooks.org/pdfpager.aspx?req=42784&st=&pgnum=64&hilite= תולדות הגאון רבינו אליהו שי"ק זצ"ל], בתוך: שלום דוד מאירוביץ, זמירות דוד, וילנא תרל"ט
* 

===חיבוריו===
* עין אליהו: [https://beta.hebrewbooks.org/7213 חלק א], [https://beta.hebrewbooks.org/7214 חלק ב], [https://beta.hebrewbooks.org/7215 חלק ג], [https://beta.hebrewbooks.org/7216 חלק ד], [https://beta.hebrewbooks.org/7217 חלק ה], באתר HebrewBooks
* [https://beta.hebrewbooks.org/5359 דרך אבות] - ביאור חדש על מסכת אבות, וילנא תרמ"ב, באתר HebrewBooks

קטגוריה:לידא: רבנים
קטגוריה:קוברין: רבנים
קטגוריה:פרשני אגדות התלמוד
קטגוריה:נפטרים ב-1874
יחסי ארצות הברית – מדגסקר

יחסי ארצות הברית–מדגסקר הם היחסים הבינלאומיים, הדו-צדדיים, המדיניים, הפוליטיים והשיתופיים המתנהלים בין ארצות הברית לבין מדגסקר.

== היסטוריה ==
היחסים בין ארצות הברית למדגסקר מתוארכים לאמצע המאה ה-19. מלבד מוזמביק, מדגסקר הייתה המדינה היחידה במזרח אפריקה שייבאה עבדים לאמריקה. שתי המדינות סיכמו ועידה מסחרית בשנת 1867 והסכם שלום, חברות ומסחר בשנת 1881. היחסים החמים באופן מסורתי סבלו במידה ניכרת במהלך שנות השבעים, כאשר מדגסקר גירשה את שגריר ארצות הברית, סגרה תחנת מעקב של נאס"א, הפכה לבעלת ברית של ברית המועצות, והלאימה שתי חברות נפט אמריקאיות. בשנת 1980 הוחזרו היחסים ברמה השגרירית.

לאורך התקופה הבעייתית נותרו יחסי המסחר והתרבות פעילים. בשנת 1990 הוגדרה מדגסקר כמקבלת סיוע בעדיפות, והסיוע גדל מ-15 מיליון דולר בשנת 1989 ל-40 מיליון דולר בשנת 1993. הסיוע האחרון של ארצות הברית תרם למפקד האוכלוסין ולתוכניות לתכנון המשפחה; שימור המגוון הביולוגי המופלא של מדגסקר, פיתוח המגזר הפרטי, חקלאות, דמוקרטיה וממשל; והדרכה בתקשורת. ממשלת ראוואלומנאנה הביעה חיוביות רבה ביחס לקשרים עם ארצות הברית.

נפילתו של הנשיא ראוואלומנאנה ב-2009 ומשטר המעבר שבעקבותיו, מתחו את היחסים הללו. מדגסקר לא יכלה להרוויח יותר מסיוע אמריקאי או בינלאומי רב, וגם לא הייתה זכאית להסכמי סחר חופשי כמו AGOA.

בשנת 2013 נבחרו נשיא חדש ואספה לאומית חדשה בתמיכת הקהילה הבינלאומית. הסיוע הבינלאומי התחדש, ומדגסקר נהנתה שוב מהסכמי סחר חופשי; ביוני 2015, השפעה חדשה של האקלים הפוליטי באנטננריבו הובילה את משרד החוץ האמריקני להשמיע את דאגתו ולקרוא לדיאלוג לאומי במדינה.

== ייצוג ==
* נכון לינואר 2020, שגריר ארצות הברית במדגסקר הוא מייקל פלטייה.
* שגרירות ארצות הברית במדגסקר ממוקמת באנטננריבו.

==קישורים חיצוניים==
CD לוגרונייס

מועדון דפורטיבו לוגרונייס SAD (בספרדית: Club Deportivo Logroñés, S.A.D.) היה מועדון כדורגל ספרדי מהעיר לוגרוניו, הממוקמת בלה ריוחה שבספרד. ב-2009 הורד המועדון לליגה הספרדית החמישית וחדל מלהתקיים.<ref>[http://www.larioja.com/20090808/deportes/futbol-riojano/logrones-20090808.html Sin el CD Logroñés]; LaRioja.com, 8 August 2009 </ref>

==היסטוריה==
לאחר שמועדון הכדורגל CD לוגרוניו הפסיק את פעולתו עקב מלחמת האזרחים בספרד, ב-30 במאי 1940 הוקם המועדון "CD לוגרונייס".

הוא החל את דרכו בליגה הספרדית הרביעית, ובסוף עונת 1949/1950 כבר עלה לליגה הספרדית השנייה.

במהלך השנים הבאות נדד המועדון בין הליגות הנמוכות, וב-14 ביוני 1987 עלה המועדון לראשונה בתולדותיו ללה ליגה. בעונת 1989/1990 הגיע המועדון לעונת השיא שלו, כשהקבוצה סיימה במקום השביעי בליגה, במרחק שתי נקודות בלבד מהשתתפות בליגה האירופית.

את עונת 1994/1995 סיימה הקבוצה עם 13 נקודות בלבד, וירדה לליגה השנייה. בעונה שלאחריה עלתה הקבוצה חזרה ללה ליגה, אך ירדה שוב בתום עונת 1996/1997, בה סיימה שוב במקום האחרון בטבלה. הייתה זו העונה האחרונה של המועדון בלה ליגה.

בתום עונת 1999/2000 ירדה הקבוצה מהליגה השנייה לליגה הרביעית בעקבות קשיים פיננסיים.<ref>[http://www.elpais.com/articulo/deportes/HERCULES_/CLUB_DE_FuTBOL_DE_ALICANTE/LOGROneS_/CLUB_DE_FuTBOL/MeRIDA_/CLUB_DE_FuTBOL/Merida/Logrones/descienden/deudas/jugadores/elpepidep/20000801elpepidep_13/Tes/ Mérida y Logroñés descienden por deudas con sus jugadores (Mérida and Logroñés relegated for debts to players)]</ref> בתום העונה סיימה הקבוצה במקום הראשון ועלתה לליגה השלישית. בתום עונת 2003/2004 ירדה שוב הקבוצה ליגה עקב בעיות כספיות,<ref>[http://www.elpais.com/articulo/deportes/Logrones/calle/elpepidep/20041027elpepidep_4/Tes El Logroñés, en la calle (Logroñés, in the streets)]</ref> אך חזרה לליגה השלישית לאחר שתי עונות. בתום עונת 2007/2008 שוב ירדה לליגה הרביעית בשל בעיות תקציביות.

ב-4 בינואר 2009 עלו למגרש רק תשעה שחקנים למשחק נגד דפורטיבו ארנדו, במחאה על אי קבלת משכורתם.<ref>[http://www.rioja2.com/diario/36858-401-1-Un_gran_VACIO_en_la_historia_del_Logrones Un gran VACÍO en la historia del Logroñés (A great VOID in Logroñés' history)] </ref> למשחק הבא לא עלו כלל שחקנים, ובשל כך הורידה פדרציית הכדורגל הספרדית המלכותית את המועדון לליגה החמישית, והמועדון פסק מלהתקיים, כשבמקומו הוקמו שני מועדוני כדורגל: SD לוגרונייס ו-UD לוגרונייס.

בסך הכל שיחקה הקבוצה 9 עונות בלה ליגה, 18 עונות בליגה הספרדית השנייה, 11 עונות בליגה הספרדית השלישית ו-29 עונות בליגה הספרדית הרביעית.

==מאמנים מפורסמים==
* חאבייר אירורטה (1988–1989)
* בלגוג'ה פאונוביץ' (1994)
* חואנד ראמוס (1995–1996)
* ויקטור מוניוס (1997–1998)
* קיקה סטיין (2007–2008)

==קישורים חיצוניים==
* 
* [https://web.archive.org/web/20060827070730/http://www.cdlogrones.com/ אתר האוהדים הלא-רשמי של לוגרונייס] 

==הערות שוליים==

קטגוריה:קבוצות כדורגל ספרדיות
קטגוריה:קבוצות כדורגל שהוקמו ב-1940
קטגוריה:קבוצות כדורגל שהתפרקו
פורד חמש מאות

פורד חמש מאות (באנגלית: Ford Five Hundred) היא מכונית משפחתית גדולה מתוצרת יצרנית הרכב פורד אשר יוצרה מ-12 ביולי 2004 – 12 באפריל 2007 בארצות הברית (שנות דגם: 2005–2007).

מקור שם הדגם "פורד חמש מאות" בלוחית השעון שלו בסיומת 500 המשמשת את יצרנית הרכב פורד בדגמי "Fairlane 500" ופורד גלקסי 500 שיוצרו משנות ה-50 עד שנות ה-70 של המאה ה-20.

==ממאפייני "פורד חמש מאות"==

* המאפיין המייחד את "פורד חמש מאות" הוא גובהו החיצוני הגבוה בגובה 61.5 אינץ', דגם "פורד חמש מאות" נבנה גבוה יותר ב-5 אינץ' מדגם פורד טאורוס.
* 4 דלתות סדאן.
* 5 נוסעים.
* מנוע בנזין 3.0 ליטר - קדמי
* סוגי הנעות: הנעה קדמית 4x2, הנעה כפולה 4x4 (אופציה). מערכת הנעה קדמית גלקסיית אלקטרו-הידראולית של ה"הילקס" (מבוססת על זו ששימשה בדגמי "Volvo S80" ו-"XC90" ) הייתה אופציונלית).
* קיבולת מכל דלק - 72 ליטר.
* "פורד חמש מאות" מבוססת על "פלטפורמת פורד D3", המשותפת לדגמי "מרקורי מונטיגו" ו"פורד פריסטייל" .
* שולבו כמה מאפייני עיצוב של וולוו במבנה של "פורד חמש מאות", כולל גרסה שונה של מערכת ההגנה מפני השפעות על צד "Side Impact Protection System" (SIPS) מבית וולוו, תוך תקשור כוחות השפעה סביב תא הנוסעים, מסילות המסגרת הקדמיות עוצבו מחדש כדי לקלוט טוב יותר את כוחות ההשפעה. קרן פלדה חוצה מכונית הידרו -מעוצבת מתחת למושבים הקדמיים הייתה מרותכת בין "עמודי B" (ישירות מתחת לקורה זהה מעל "עמודי B" (באנגלית: B-pillars)
* לצד כריות אוויר קדמיות כפולות סטנדרטיות, דגם "פורד חמש מאות" היה זמין עם שתי כריות האוויר הצדדיות וכריות אוויר "ווילון" כאופציה.
* מתלים: מתלה עצמאי לסרנים הקדמיים והאחוריים, עם מתלה קדמי של "מקפרסון" וציר אחורי רב קישורי עם זעזועים סליליים, לשני הסרנים היו מוטות מייצב.
* בלמים: בלמי דיסק ארבעה גלגלים נגד נעילה (12.5 אינץ' קדמי, 13 אינץ' אחורי).
* בדומה לפורד פוקוס מהדור הראשון, המושבים של "פורד חמש מאות" מוקמו גבוה יחסית מהרצפה, וסיפקו תנוחת ישיבה זקופה ושיפור הראות, הגישה והמצוק. בנוסף, המושב האחורי היה ממוקם גבוה יותר מהמושבים הקדמיים. המושב האחורי מתקפל כדי להשלים את תא המטען.
* 3 רמות גימור: SE, SEL, Limited.
* מחיר היחידה (דגם בסיסי) עמד על 22,795 דולר, מחיר דגם הנעה כפולה 4x4 עמד על 28,495 דולר (ארצות הברית, שנת 2005).

===מכירות (לפי שנה קלנדרית)===
* 14,106 יחידות - שנת 2004
* 107,932 יחידות - שנת 2005
* 84,218 יחידות - שנת 2006
* 35,146 יחידות - שנת 2007

==תמונות ==
<gallery mode="packed" heights="120">
קובץ:Ford Five Hundred 2006.jpg | "פורד חמש מאות", שנת 2006
קובץ:'05-'07 Ford Five Hundred.JPG | "פורד חמש מאות"
קובץ:Auto Show 032.jpg | "פורד חמש מאות"
קובץ: Ford Five Hundred (15308124146).jpg | "פורד חמש מאות"
קובץ: Ford500b.JPG | "פורד חמש מאות"
קובץ:Ford500C.JPG | "פורד חמש מאות" - מבט לתא הנהג ולוח מחוונים
קובץ:Ford Five Hundred -- 11-26-2011.jpg | "פורד חמש מאות"
</gallery>

==ראו גם==
* פורד
* פורד טאורוס

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-2004
קטגוריה:מכוניות משפחתיות גדולות
קטגוריה:מכוניות אמריקאיות
ריקי בראבק

ריקי בראבק (באנגלית: Ricky Brabec, נולד ב-21 באפריל 1991) הוא רוכב אופנועים אמריקאי, המתחרה בתחרויות ראלי רייד. מנצח ראלי דקר 2020 וראלי דקר 2024 בקטגוריית האופנועים.

==קריירת מרוצים==
בראבק נולד בסן ברנרדינו והחל להתחרות באופני BMX בגיל חמש. בגיל 15 עברה משפחתו להתגורר באספריה והוא החל להתחרות במוטוקרוס. בגיל 20 עבר להתחרות ברכיבת ראלי. בשנת 2014 ניצח את מרוצי הבאחה 1000, באחה 500 וסן פליפה 250. בשנת 2015 השתתף באתגר המדבר באבו דאבי וסיים חמישי בקטגוריית האופנועים. בשנת 2016 סיים במקום השישי את ראלי מרזוגה, שהתקיים במרוקו ובמקום השביעי בראלי אטקמה, שהתיים בצ'ילה. בשנת 2017 ניצח סטייג' במהלך ראלי מרוקו והשיג את הניצחון הראשון במסגרת אליפות העולם.

בראבק השתתף מספר פעמים בראלי דקר. בשנת 2016 ערך את הופעת הבכורה במרוץ וסיים במקום התשיעי. שנה לאחר מכן הצליח לנצח את ביום השביעי את הסטייג' הראשון שלו במרוץ, אך ביום העשירי נאלץ לפרוש. בראבק לא הצליח לנצח את המרוץ גם בשנתיים הבאות. הוא ניצח את הסטייג' השלישי של המרוץ בשנת 2020 ועלה למקום הראשון בדירוג הכולל, מקום עליו הצליח לשמור עד לסיומו של המרוץ. בכך הפך לאמריקאי הראשון שמנצח את המרוץ. שנה לאחר הזכייה הצליח לנצח את הסטייג' הראשון. טעות בניווט ביום השני גרמה לו לאבד את ההובלה. בהמשך ניצח שלושה סטייג'ים נוספים, אך סיים את המרוץ רק במקום השני.

בסיום השבוע הראשון של ראלי דקר 2024 לקח את ההובלה במרוץ, עליה הצליח לשמור לאורך כל השבוע השני עד לניצחון.

==תוצאות==
=== ראלי דקאר ===
{| class="wikitable" width="40%" style="font-size:90%; text-align:center;"
! style="background:sandybrown" |שנה
! style="background:sandybrown" |יצרן
! style="background:sandybrown" |מקום
! style="background:sandybrown" |ניצחונות בסטייג'ים
|- 
|2016
| rowspan="9" | הונדה
| 9
|0
|- 
|2017
|
|1
|- 
|2018
|
|0
|- 
|2019
|
|1
|- 
|2020
|bgcolor="gold"|1
|2
|-
|2021
|bgcolor="silver"| 2
|3
|-
|2022
| 7
|0
|-
|2023
|
|1
|- 
|2024
|bgcolor="gold"|1
|1
|}

==קישורים חיצוניים==

* 

==הערות שוליים==

קטגוריה:רוכבי אופנועי מרוץ אמריקאים
קטגוריה:מנצחי ראלי דקר
קטגוריה:אמריקאים שנולדו ב-1991